Takao temiryoʻl muzeyi

Takao temiryoʻl muzeyi (xitoycha: 舊打狗驛故事館) Tayvanning Kaosyung shahri, Gushan tumanidagi muzeydir. Tarix Muzey avval Kaosyung porti vokzali boʻlib, u Yaponiya davrida qurilgan. Oʻsha vaqtda Takao vokzali (yaponcha: 打狗停車場) deb atalgan bu vokzal Kaosyungdagi birinchi temir yoʻl vokzali edi. 2003-yilda bekat binosi Kaosyung shahar hokimiyati tomonidan tarixiy bino deb eʼlon qilindi. 2008-yil 9-noyabrda soat 17:30 da vokzaldan oxirgi poyezd joʻnab ketdi. Bekat yopilganidan keyin, Temir yoʻl madaniyati jamiyati bekatni Takao temir yoʻl muzeyi sifatida boshqara boshladi. Muzey hozirda Kaosyung tarixi muzeyining bir qismi hisoblanadi. Meʼmorchilik Muzey binosi klassik yapon uslubida va xitoycha „hip“ tom uslubida qurilgan. Vokzal oldidagi maydonga ulkan kokos palmalar ekilgan. Koʻrgazma Muzeyda temir yoʻllar haqidagi kitoblar va temir yoʻl davridan qolgan yodgorliklar koʻrgazmalari taqdim etiladi. Lokomotivlar Quyidagi lokomotivlar ochiq havoda statsionar koʻrgazmaga qoʻyilgan. CT259 yoʻlovchi bugʻ lokomotivi — bu tenderli, „Tinch okean“ (4-6-2 Whyte tasnifi) turidagi lokomotiv. U taxminan 1935-yillarda, Tayvanning Yaponiya mustamlakachilik davrida Yaponiyada ishlab chiqarilgan. U Yaponiya milliy temir yoʻllari (JNR) ning C55 sinfiga mansub namunadir. DT609 yuk tashuvchi bugʻ lokomotivi — bu tenderli, „Konsolidatsiya“ (2-8-0 Whyte tasnifi) turidagi lokomotiv. U 1920-yillarda, Tayvanning Yaponiya mustamlakachilik davrida Yaponiyada ishlab chiqarilgan. U Yaponiya milliy temir yoʻllari (JNR) ning 9600 sinfiga mansub namunadir. Tayvan elektr kompaniyasi (TaiPower)ning L02 raqamli dizel lokomotivi, ilgari LinKou elektr stansiyasida ishlatilgan. Tayvan elektr kompaniyasi (TaiPower)ning L03 raqamli dizel lokomotivi. Transport Muzeyga Kaosyung metrosining Apelsin yoʻnalishidagi Sizihvan bekatidan sharqqa piyoda yurib borish mumkin[manba kerak]. Manbalar Havolalar Rasmiy sayti